கர்நாடகாவில் கடந்த சில வாரங்களாகவே மழை பெய்து வருகிறது. ஏற்கனவே கனமழை பெய்தபோது காவேரியில் இருந்து தண்ணீர் திறக்கப்பட்டது. கரையோர மக்களுக்கு வெள்ள அபாய எச்சரிக்கை விடுக்கப்பட்டது. இதனையடுத்து, தொடர் மழை காரணமாக கர்நாடகாவில் உள்ள கபினி , கிருஷ்ணசாகர் அணைகளில் நீர் வரத்து அதிகரித்துள்ளது. இதனால், அங்கிருந்து காவேரியில் தண்ணீர் திறக்கப்பட்டுள்ளது. கர்நாடக அணைகளில் இருந்து திறக்கப்பட்ட 1.40 லட்சம் கன அடி நீர் 2 நாட்களில் மேட்டூரை அடையும் என்று எதிர்பார்க்கப்படுகிறது.